Vatan mahallasi
Vatan mahallasi (24-mavze,49) – Uchtepa tumanidagi mahalla. „Shirin“, „Vatanparvar“, „Nayman“, „Tinchlikobod“ mahallalari bilan chegaradosh. Mahalla 1992-yil 11-noyabrda tashkil topgan. 1966-yildagi zilziladan soʻng boshqa respublikalardan Toshkentga turli millat vakillari kelib, boshpana topganlar. Ularning bir guruhi shu hududda yashab, uni oʻz vatanimiz, vatan ichida „Vatan“ boʻlsin deb shu nomni taklif etishgan. Mahallaning axolisi 6100 kishi, 35 millat vakillari yashagan (2009). Mahalla xududida bolalar bogʻchasi , 2 ta maktab, umumiy ovqatlanish shahobchasi, 5 ta savdo doʻkoni, sartaroshxona, dorixona, AYOQSH, joylashgan. Oʻzbekiston qahramoni Erkin Alimuhammedov shu mahallada istiqomat qiladi.